**PÁLYÁZATI FELHÍVÁS**

**A PRO TALENTIS UNIVERSITATIS ALAPÍTVÁNY ÉS A**

**BÁNFFI & BÁNFFI KFT.** pályázatot hirdet a



BÁNFFI & BÁNFFI KFT-Pro Talentis Vállalati Ösztöndíj

elnyerésére

**Az ösztöndíj összege:**

**100.000,- Ft**

Pályázatot nyújthat be a Szegedi Tudományegyetem legalább II. évfolyamos hallgatója, aki megfelel az alábbi feltételek mindegyikének:

* utolsó két félévének mindegyikében korrigált kredit indexe legalább 3,4;
* legalább egy nyelvből középfokú nyelvvizsga bizonyítvánnyal rendelkezik;
* regisztrált tag a SZTEhetség portálon (www.sztehetseg.hu).

A pályázat elbírálása során előnyt jelent:

* tudományos diákköri tevékenység, demonstrátori tevékenység;
* korábban elnyert ösztöndíjak (a tanulmányi és szociális ösztöndíj kivételével, pl. köztársasági ösztöndíj, Szeged Városi Ösztöndíj, SZTE Talent ösztöndíjak)
* tudományos publikációk, konferencia részvétel;
* több nyelvből szerzett vagy felsőfokú nyelvvizsga;
* kiemelkedő sport-, művészeti vagy közéleti tevékenység.

A pályázat benyújtási határideje: 2017. április 14. 24 óra

**A pályázat benyújtásának módja:**

A Bánffi&Bánffi Kft.-ProTalentis Vállalati Ösztöndíj a MODULO felületen keresztül nyújtható be a csatolandó mellékletekkel együtt kétlépcsős rendszerben:

1. Általános űrlap kitöltése a Tehetségpont/SZTE Talent Ösztöndíjak mappában
2. Csatolt űrlapok között a Bánffi&Bánffi Kft.-ProTalentis Vállalati Ösztöndíj felület kitöltése, mellékletek feltöltése

A Modulos pályázathoz kitöltési útmutató a [www.sztehetseg.hu](http://www.sztehetseg.hu) oldalon található!

*URL:* <http://sztehetseg.hu/hu/kivalosagi_lista/modulo_hasznalati_utmutato>

A pályázati felhívás a [www.sztehetseg.hu](http://www.sztehetseg.hu) honlapon.

A pályázatokkal kapcsolatban bővebb felvilágosítás az [info@sztehetseg.hu](mailto:info@sztehetseg.hu) címen vagy a 62/544-696 telefonszámon kérhető.

A pályázat benyújtásának kötelező mellékletei:

* Kitöltött pályázati adatlap és nyilatkozat
* Szakmai önéletrajz
* Motivációs levél
* Témavezető ajánlása
* Hallgatói törzslap kivonat
* Meglévő diploma másolata
* Nyelvvizsga bizonyítvány másolata
* Hallgatói jogviszony igazolás

A pályázó eddigi szakmai életútjától függően csatolandó mellékletek:

* Korábban elnyert ösztöndíjak igazolása (pl. oklevél másolat)
* Demonstrátori tevékenység igazolása
* TDK, OTDK eredmény igazolása
* Egyéb versenyeredmények igazolása (pl. oklevélmásolatok, sportegyesület által kiállított igazolás, kiállítás, hangverseny szervezője által kiállított igazolás)
* Publikációk első oldalainak másolata az alábbi csoportosításban összetűzve, vagy igazolás megjelenés alatt álló publikációról:
  + Folyóiratcikk
  + Konferencia kiadványban megjelent publikáció
  + Konferencia kiadványban megjelent absztrakt
  + Könyv/könyvfejezet esetében a belső címoldal és a copyrightoldal másolata
* Konferencia előadás igazolása (szervezők által kiállított igazolás vagy a konferencia program, a pályázó nevét ebben az esetben kérjük a programban aláhúzással megjelölni, vagy absztraktal)
* Konferencia poszter szekciójában való részvétel esetén a poszter másolata
* Igazolás szabadalomról vagy találmányról
* Tudományos, sport-, művészeti vagy közéleti tevékenységről szóló egyéb igazolás